CELEX: 32004R2068
Language: hu
Date: 2004-11-29 00:00:00
Title: A Tanács 2068/2004/EK rendelete (2004. november 29.) az Európai Újjáépítési Ügynökségről szóló 2667/2000/EK rendelet módosításáról

3.12.2004   
            
            
               HU
            
            
               Az Európai Unió Hivatalos Lapja
            
            
               L 358/2
            
         
      A TANÁCS 2068/2004/EK RENDELETE
   
   (2004. november 29.)
   az Európai Újjáépítési Ügynökségről szóló 2667/2000/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Uniót létrehozó szerződésre és különösen annak 181a. cikke (2) bekezdésének első mondatára,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               Az Európai Újjáépítési Ügynökség végrehajtja a 2666/2000/EK rendelet (2) 1. cikkében meghatározott közösségi segítségnyújtást Szerbiában és Montenegróban – beleértve Koszovót is az Egyesült Nemzetek Szervezetének Biztonsági Tanácsa 1999. június 10-i 1244. határozatának meghatározása szerint –, valamint Macedónia Volt Jugoszláv Köztársaságban.
            
         
               (2)
            
            
               A 2667/2000/EK rendeletet (3)2004. december 31-ig kell alkalmazni.
            
         
               (3)
            
            
               A 2667/2000/EK rendelet értelmében a Bizottság értékelő jelentést nyújt be a Tanácsnak az említett rendelet alkalmazásáról, és javaslatot tesz az Ügynökség státusára vonatkozóan.
            
         
               (4)
            
            
               A Bizottság ezt a jelentést 2004. június 4-én nyilvánosságra hozta.
            
         
               (5)
            
            
               A Szerbia és Montenegrónak – beleértve Koszovót is az Egyesült Nemzetek Szervezetének Biztonsági Tanácsa 1999. június 10-i 1244. határozatának meghatározása szerint – és Macedónia Volt Jugoszláv Köztársaságnak nyújtott közösségi támogatás programját az országos stratégiai dokumentumok tartalmazzák a 2002-től 2006-ig tartó időszakra, a Közösség pénzügyi terveivel összhangban. Ezen országok és területek tekintetében a 2005–2006 közötti időszakra vonatkozó többéves indikatív programjavaslatok Bizottság általi kidolgozása folyamatban van.
            
         
               (6)
            
            
               Az Ügynökség tevékenységének kedvező értékelése és az a tény, hogy a közösségi segítségnyújtás keretei magukban foglalják a 2006-ig tartó időszakot, szükségessé teszi a folyamatosság biztosítását a közösségi segítségnyújtás végrehajtásában. Következésképpen az Európai Újjáépítési Ügynökség megbízását 2006. december 31-ig célszerű meghosszabbítani.
            
         
               (7)
            
            
               A Jugoszláv Szövetségi Köztársaságban (JSZK) 2003. február 4-én Alkotmányos Chartát fogadtak el, amely szerint az ország új neve „Szerbia és Montenegró” (4). Az államnak ezt a névváltozását figyelembe kell venni.
            
         
               (8)
            
            
               A 2667/2000/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2667/2000/EK rendelet a következőképpen módosul:
   
               1.
            
            
               Az 1. cikkben a „Jugoszláv Szövetségi Köztársaság” kifejezés helyébe a „Szerbia és Montenegró” kifejezés lép.
            
         
               2.
            
            
               A 2. cikk (1) bekezdésének b) pontjában a „Jugoszláv Szövetségi Köztársaság” kifejezés helyébe a „Szerbia és Montenegró” kifejezés lép.
            
         
               3.
            
            
               A 4. cikk (10) bekezdésében a „Jugoszláv Szövetségi Köztársaság” kifejezés helyébe a „Szerbia és Montenegró” kifejezés lép.
            
         
               4.
            
            
               A 14. cikk helyébe a következő szöveg lép:
               „14. cikk
               A Bizottság 2005. december 31-ig jelentést tesz a Tanácsnak az Ügynökség megbízásának jövőjéről. Az Ügynökség megbízásának 2006. december 31-én túli meghosszabbítására vonatkozóan a Bizottság tehet javaslatot a Tanács részére, 2006. március 31-ig.”
            
         
               5.
            
            
               A 15. cikk helyébe a következő szöveg lép:
               „15. cikk
               Az 1628/96/EK rendelet alapján Szerbia és Montenegró, valamint Macedónia Volt Jugoszláv Köztársaság számára meghatározott közösségi segítségnyújtás végrehajtását a Bizottság átruházhatja az Ügynökségre”.
            
         
               6.
            
            
               A 16. cikkben a „2004. december 31.” időpont helyébe „2006. december 31.” lép.
            
         2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. november 29-én.
      
         
            a Tanács részéről
         
         
            az elnök
         
         L. J. BRINKHORST
         
      
   
   
      (1)  2004. november 17-i vélemény (a Hivatalos Lapban még nem tették közzé).
   
      (2)  HL L 306., 2000.12.7., 1. o. A 2415/2001/EK rendelettel (HL L 327., 2001.12.12., 3. o.) módosított rendelet.
   
      (3)  HL L 306., 2000.12.7., 7. o. A legutóbb a 1646/2003/EK rendelettel (HL L 245., 2003.9.29., 16. o.) módosított rendelet.
   
      (4)  Beleértve Koszovót is az Egyesült Nemzetek Szervezetének Biztonsági Tanácsa 1999. június 10-i 1244. határozatának meghatározása szerint.